Բացի այդ, մեր հայրենիքի տարբեր անկյուններում եղած բազմաթիվ եկեղեցիները, տաճարները, վանքերը հայ մշակու­թային ժառանգության և Հայ առաքելական եկեղեցու անբաժան մասն են, անգամ եթե այդ շինություններն այսօր կանգուն չեն կամ Հայաստանի ներկայիս տարածքից դուրս են: Պատահական չէ, որ օտար տիրապետողները հաճախ են քանդել հայկական եկեղեցիները կամ վերածել մզկիթի, պահեստի, քանի որ հասկացել են, որ եկեղեցին կարևոր դեր ունի ժողովրդի կյանքում: Եկեղեցիները կարող են վնասվել նաև մեր երկրում, եթե մենք անփույթ ու անխնամ վարվենք նրանց հետ, մեր ուժերի ներածին չափով մասնակից չլինենք նախորդ սերունդների ստեղծած և մեզ ժառանգություն հասած հարստության պահ պանմանը: Հետևաբար մենք պետք է սիրենք ու պահպանենք մեր եկեղեցիները, տաճարները, վանքերը, մեր ազգային հոգևոր հարստությունը: